Amerikalik sarmoyador Uorren Baffet xayriya uchun 3,17 mlrd dollarni ajratdi. Hozircha ular Baffetga tegishli bo‘lgan Berkshire Hathaway kompaniyasi aksiyalari ko‘rinishidadir. Mablag‘lar Bill va Melinda Geytsning jamg‘armasi, shuningdek, Baffet oilasiga aloqasi bo‘lgan to‘rtta tashkilot hisob raqamiga o‘tkazib berildi, deb xabar qilmoqda Reuters. Yaqinda Uorren Baffet Forbes jurnali talqiniga ko‘ra, AQShning eng badavlat uchinchi fuqarosi, deb tan olindi. Nashrning baholashicha, u 76,2 mlrd dollarga egalik qiladi.